EkBass/fiwiki-20250220-pages-articles huggingface dataset:
Länsi-Maito

Osuuskunta Länsi-Maito on maidontuottajien omistama osuuskunta, joka toimii maidonhankintaosuuskuntana toimittaen omistajiensa tuottaman maidon Valio Oy:lle jalostettavaksi. Osuuskunta perustettiin Osuuskunta Maito-Auran ja Osuuskunta Maito-Pirkan fuusioituessa vuonna 2007. Länsi-Maito omistaa Valiosta noin 13 prosenttia. ==Lähteet== * ==Aiheesta muualla== * Touko Perkon aliokirjoitus: Maito-Aura sinnitteli pitkään Valion yhteistyökumppanina, Turun Sanomat 24.11.2005 Luokka:Suomalaiset osuuskunnat
Hurrikaani Blanca

Hurrikaani Blanca oli myrsky Tyynenmeren yllä. Hurrikaani tunnistettiin Meksikon rannikolla 6. kesäkuuta 2015. Blanca liikkui kohti Havaijia. Blanca oli voimakkaimmillaan luokassa 4 Saffirin-Simpsonin asteikolla. Se rantautui Baja Californian niemimaalle Meksikossa. == Lähteet == Blanca
Alkuroni

Alkuroni (diallyylibisnortoksiferiinidikloridi, Alloferin) on eräs kuraren tyyppinen lääkeaine, jota kutsutaan lihasherpauttajaksi eli lihasrelaksantiksi. Ainetta valmisti Roche.1976 Lääkevalmisteet – Pharmaca Fennica, PF-76: s. 910 Sillä voidaan helpottaa spastisia lihasten jännitystiloja: sitä on käytetty leikkauksissa, sillä se laukaisee lihastonusta. Aine ei itsessään ole sedatiivi – eli se ei puuduta tai nukuta, vaan lamaannuttaa lihaksia. Alkuronin ainut käyttökohdealue on ollut kirurgia.Halldin, M., 1971: s. 199 Alloferinia oli saatavilla vain lääkeampulloina yksinomaan; á 5 mg/ml. Yksi 2 ml lääkeampulli sisälsi 10 mg vaikuttavaa lääkeainetta. Alloferin on ollut käytössä ainakin 1970-luvulla. Sen jälkeen ovat tämän lääkkeen käytön korvanneet: rokuroni, vekuroni ja pankuroni. Alloferinin eduiksi on laskettu sen tehokkuus eli voimakkuus, noin kaksinkertainen d-tubokurariiniin nähden; sekä d-tubokurariinia puolta lyhyempi vaikutusaika. Lääkkeen vastavaikuttajia ovat atropiini ja neostigmiini.Halldin, M., 1971: s. 200 ==Lähteet== * Halldin, Matts: Nukutus ja puudutus. Suom. Jorma T. Airaksinen & Martti Hakonen s. 199–200. Helsinki WSOY, SHKS, 1971 ===Viitteet=== Luokka:Lihasrelaksantit Luokka:Anestesiologia Luokka:Nikotiiniantagonistit
Kalle Patoluoto

Kalle Patoluoto (14. toukokuuta 1914 Helsinki – 3. joulukuuta 1983 Marbella, Espanja)Kalle Patoluodon kuolinilmoitus (maksullinen artikkeli) Helsingin Sanomat 22.12.1983, HS Aikakone. Viitattu 21.4.2018. oli suomalainen mainos- ja sarjakuvapiirtäjä ja kuvittaja. Patoluoto oli yksi Helsingissä toimineen mainos- ja kuvatoimisto Piirtopainon omistajista ja johtajista. Toimiston julkaisemassa Piirtopalat-lehdessä ilmestyi 1940-luvulla Patoluodon piirtämä ja Veikko Hannuniemen käsikirjoittama merimiesaiheinen sarjakuva Humu- Heikki.Suomen kuvittajat Aarne Nopsasesta Alvar Aaltoon, Martta Wendelinistä Urpo Huhtaseen 13.3.2006 : Kalle Patoluoto Patoluoto oli vuodesta 1949 Maalaisliiton palveluksessa osa-aikaisena taiteilijana ja myöhemmin hän toimi Maalaisliiton järjestöjen yhteisenä mainospiirtäjänä. Patoluoto teki vaalimainoksia, kuvitti julkaisuja ja teki poliittisia piirroksia ja pilakuvia Kyntäjä- ja Maakansa-lehtiin sekä erilaisiin järjestöväelle tarkoitettuihin painotuotteisiin. Tätä työtä Patoluoto jatkoi vuoteen 1979 saakka, jolloin hän jäi eläkkeelle. Hän oli 1950-luvulla mukana tekemässä Maaseudun Nuorten Liitolle ohjaajana tai kuvaajana myös elokuvia, kuten vuoden 1957 eduskuntavaalielokuvan Kylä joka heräsi.Keskustaliikkeen pitkäaikaisia työntekijöitäKeskustanuoret : Nuoret elokuvien tekijöinä EloNet : Kalle Patoluodon tiedot == Lähteet == Luokka:Suomalaiset kuvittajat Luokka:Suomalaiset sarjakuvantekijät Luokka:Suomalaiset pilapiirtäjät Luokka:Suomalaiset elokuvaajat Luokka:Vuonna 1914 syntyneet Luokka:Vuonna 1983 kuolleet
Pierre Larousse

Pierre Athanase Larousse (23. lokakuuta 1817 – 3. tammikuuta 1875) oli ranskalainen kielitieteilijä, leksikografi, ensyklopedisti ja kirjankustantaja. Hän laati ja julkaisi monia 1800-luvun oppi- ja tietokirjoja, joista laajin oli 15-osainen Grand dictionnaire universel du XIXe siècle (1866–1876). Se oli aiempia ensyklopedioita yleiskäyttöisempi ja vähemmän tieteellinen sanakirjan ja tietosanakirjan yhdistelmä, joka sisälsi lyhyitä sananselityksiä mutta myös laajempaa tietoa henkilöistä, historiasta ja maantieteestä. Pierre Laroussen perustama sanakirjoihin ja hakuteoksiin erikoistunut Éditions Larousse -kustantamo toimii yhä ja on vuodesta 2002 ollut Lagardère Groupin omistuksessa. ==Lähteet== Luokka:Ranskalaiset tietokirjailijat Luokka:Vuonna 1817 syntyneet Luokka:Vuonna 1875 kuolleet Luokka:Ranskalaiset kielitieteilijät
Georges de La Tour

Georges de La Tour (1593 Vic-sur-Seille – 30. tammikuuta 1652 Lunéville) oli ranskalainen barokkiajan taidemaalari, joka tunnetaan laatukuvistaan ja uskonnollisista aiheistaan. Hän kuului Caravaggion seuraajiin ja käytti varsinkin myöhäistuotannossaan samankaltaista dramaattista valon ja varjon kontrastia eli chiaroscuroa. Vain muutamia La Tourin maalauksia on säilynyt. ==Lähteet== ==Aiheesta muualla== Luokka:Ranskalaiset taidemaalarit Luokka:Vuonna 1593 syntyneet Luokka:Vuonna 1652 kuolleet Luokka:Barokkitaiteilijat
Lijiang

Lijiang (, pinyin: Lìjiāng Shì) on prefektuuritason kaupunki Lounais-Kiinan Yunnanin maakunnan pohjoisosassa. Yunnanin maakunnan pääkaupunki Kunming sijaitsee linnuntietä noin 340 kilometriä Lijiangista kaakkoon. Lijiangin prefektuurin pinta-ala on 21 219 neliökilometriä ja väkiluku 1,24 miljoonaa (2010). Seutu tunnetaan naxien asuinseutuna; he ovat eräs Kiinan vähemmistöistä. Lijiangin historian suuruuden vuodet osuivat Vanhan teetien vuosille. Lijiangin vanha kaupunki on kuulunut Unescon maailmanperintölistalle vuodesta 1997 lähtien. Prefektuuri rajoittuu etelässä Chuxiongin ja Dalin, lännessä Nujiangin, ja luoteessa Dêqênin autonomisiin prefektuureihin. Pohjoisessa ja idässä naapurina on Sichuanin maakunta. Lijiang - black dragon pool park 4 top city view.jpg|Kaupunki illalla. Oldtownroof.jpg|Vanhan kaupungin kattoja. Altstadt von Lijiang.JPG|Lijiangin vanhaa kaupunkia. Unescon maailmanperintökohde (vuodesta 1997). 丽江古城 04.jpg|Lijiangin vanhaa kaupunkia. The black dragon pool.jpg|Näkymä Mustan lohikäärmeen lammelta. Lijiang International Ethnic Cultural Exchange Center 2.JPG|Kansainvälinen etnisen kulttuurivaihdon keskus. Lijiang Sifangjie.JPG|Tanssijoita aukiolla. Tiger Leaping Gorge. Unforgettable and unforgotten.JPG|Hiipivän tiikerin rotkoa. Farming Lijiang.jpg|Pengerviljelyä. Yulong Xueshan 41.JPG|Jadelohikäärmeen luminen vuori (Lijiangin kaupungin pohjoispuolella). Lijiang vue.jpg|Näkymä. ==Lähteet== == Aiheesta muualla == *Lijiang Overview (chinatravel.com) Luokka:Yunnanin kaupungit Luokka:Yunnanin prefektuurit
Kadonneet pojat

Kadonneet pojat (engl. Nowhere Boys) on australialainen televisiosarja, jonka ensimmäinen jakso esitettiin ABC3-televisiokanavalla 7. marraskuuta 2013. Sarjan päähenkilöinä on neljä teinipoikaa, jotka eksyvät metsäretkellä ja joutuvat rinnakkaistodellisuuteen, jossa heitä ei ole olemassa. Kahden tuotantokauden jälkeen sarjaa jatkettiin elokuvalla, joka sai ensi-iltansa 1. tammikuuta 2016. Sarjasta tehtiin kolmas ja neljäs kausi uusin roolihahmoin. Suomessa sarjan ensimmäinen tuotantokausi ensiesitettiin kesällä 2014 ja toinen tuotantokausi kesällä 2015 osana Summerin ohjelmistoa. Kolmannen kauden jaksot julkaistiin Yle Areenassa 20. helmikuuta 2017 ja esitettiin Yle TV2:lla samana päivänä. == Juoni == Neljä erilaista teinipoikaa – gootti Felix Ferne (Dougie Baldwin), nörtti Andrew ”Andy” Lau (Joel Lok), kultapoika Sam Conte (Rahart Adams) ja urheilija Jake Riles (Matt Testro) – eksyvät metsään koulun luokkaretkellä. He palaavat kotikaupunkiinsa seuraavana päivänä, mutta huomaavat joutuneensa rinnakkaistodellisuuteen, jossa heidän tuttavansa ja omaisensa eivät tunnista heitä, eikä heitä itse asiassa ole edes olemassa. Taikakalukaupan omistaja Phoebe Hartley (Michala Banas) tarjoaa heille apua ja antaa Felixille luonnonvoimien amuletin. Felix tajuaa, että kukin heistä vastaa yhtä luonnonvoimaa ja ne yhdistettynä he voivat suojautua uhkaavalta yliluonnolliselta voimalta, demonilta. He päättävät selvittää mistä tässä kaikessa on kysymys ja kuinka he pääsevät takaisin kotiin. Sarjan toisella tuotantokaudella pojat ovat palanneet takaisin omaan todellisuuteensa ja he huomaavat, että kullakin heistä on hallittavanaan yksi luonnonvoima omana takavoimanaan – Felixillä tuli, Andylla vesi, Samilla ilma ja Jakella maa. Heidän täytyy kyetä hallitsemaan omia voimiaan suojautuakseen demonilta, joka on seurannut heitä. Andy kuitenkin katoaa, jolloin muiden poikien on löydettävä toinen vesielementti saadakseen hänet takaisin. Kolmannella kaudella Andy, Felix, Sam ja Jake ovat jo päässeet pois koulusta. Kausi käynnistyy, kun uusi poika Luke (Kamil Ellis) tulee Bremin kouluun, jossa hänen äitinsä on vararehtorina. Koulussa ja kaupungissa tapahtuu taas kummia, esimerkiksi ihmisiä katoaa, ja ainoat ihmiset jotka pystyvät selvittämään mistä on kyse, ovat Luken lisäksi Jesse Banda (Jordie Race-Coldrey), Niccolina ”Nicco” Pandelis (Luca Sardelis), Heath Buckland (Joe Klocek) ja Ben Ripley (William McKenna). == Rooleissa == == Jaksot == Kausi Jaksot Australia Suomi Esitys alkoi Esitys päättyi Esitys alkoi Esitys päättyi 1 13 7. marraskuuta 2013 30. tammikuuta 2014 18. kesäkuuta 2014 3. heinäkuuta 2014 2 13 23. marraskuuta 2014 8. helmikuuta 2015 18. kesäkuuta 2015 6. heinäkuuta 2015 3 13 11. marraskuuta 2016 27. tammikuuta 2017 20. helmikuuta 2017 20. helmikuuta 2017 4 13 3. joulukuuta 2018 15. joulukuuta 2018 == Lähteet == == Aiheesta muualla == * * Kadonneet pojat Yle Areenassa Luokka:2010-luvun nuortendraamasarjat Luokka:Australialaiset scifi-sarjat Luokka:ABC:n televisio-ohjelmat (Australia)
Hietikko

Hietikko on suomalainen sukunimi muun muassa seuraavilla henkilöillä: * Harri V. Hietikko (s. 1970), rikoskirjailija * Jaakko Hietikko (s. 1950), bassolaulaja * Jaakko Hietikko (s. 1994), jalkapalloilija * Keijo Hietikko (s. 1993), laulaja ja vuoden 2022 tangokuningas
Sokka (täsmennyssivu)

Sokka tarkoittaa muun muassa seuraavia: * sokka, metallitappi == Sukunimi == * Antti Sokka (1904–1972), Mannerheim-ristin ritari * Matti Sokka (1946–1977), elokuvaohjaaja * Silvo Sokka (1930–2010), "rakettilentäjä" * Sinikka Sokka (s. 1948), näyttelijä ja laulaja * Sirkka Sokka-Matikainen (s. 1957), jousiampuja * Tuulikki Sokka-Isler (s. 1960), ylilääkäri ja reumatologian professori == Kuvitteellisia henkilöitä == * Sokka, hahmo animaatiosarjassa Avatar: The Last Airbender. Luokka:Luettelot henkilöistä sukunimen mukaan
Flightradar24

Flightradar24 on internetissä toimiva palvelu, jonka avulla voi seurata lentoliikennettä reaaliaikaisesti. Palvelun perusti ruotsalainen Svenska Resenätverket AB vuonna 2007. Flightradar24:ää voi käyttää suoraan verkkoselaimesta tai mobiilisovelluksesta. Lennon tiedoista näkee tarkan sijainnin, konetyypin (ja kuvan kyseistä koneesta), lentonopeuden- ja korkeuden, lähtöpaikan ja kohteen sekä muutamia muita tietoja (mm. nousunopeus). Palvelu mahdollistaa myös aikaisempien lentojen tutkiminen niin sanotun timelapsen muodossa ja koneiden lentohistorian selaamisen. == Katso myös == * Marinetraffic.com meriliikenteen seurantasivusto MarineTraffic == Aiheesta muualla == * Flightradar24.com Luokka:Ilmailu Luokka:Tiedesivustot
Backlash (sosiologia)

Backlash (eng. takaisku, takapakki) on voimakas vastareaktio jollekin poliittiselle tai sosiaaliselle ilmiölle tai kehityskululle, joka on saavuttanut suosiota ja näkyvyyttä. Käsitteen yleistymisen taustalla on Susan Faludin vuonna 1991 julkaistu kirja "Backlash: The Undeclared War Against American Women”. Faludin mukaan mediassa oli käynnistynyt vastaisku feminismin aikaansaamia muutoksia vastaan. Termiä backlash käytetäänkin usein juuri sukupuolten tasa-arvoon liittyvässä keskustelussa. == Lähteet == Luokka:Sosiologia
Jacques Lemercier

Jacques Lemercier (1585–1654) oli ranskalainen arkkitehti ja kuvataiteilija. Lemercier tunnetaan muun muassa Keski-Ranskaan rakennetun ”ihannekaupungin” Richelieun asemakaavan suunnittelijana. Lemercier’n töistä ovat nykypäivään säilyneet muun muassa Louvren sisäpihan julkisivun keskiosa, Sorbonnen rakennusryhmä kirkkoineen sekä Val-de-Grâcen sotilassairaalan kirkon kupoli. ==Lähteet== ==Aiheesta muualla== Luokka:Ranskalaiset arkkitehdit Luokka:Vuonna 1585 syntyneet Luokka:Vuonna 1654 kuolleet
Linnun nimi

__NOTOC__ Linnun nimi on suomen kielen professori Kaisa Häkkisen kirjoittama kirja lintujen suomenkielisistä nimistä, niiden alkuperästä ja kehityksestä. Kirja ilmestyi vuonna 2003, ja sen kustansi alun perin Amanita, myöhemmissä painoksissa Teos. Häkkinen sai kirjasta vuonna 2005 tiedonjulkistamisen valtionpalkinnon. Perusteluissa kirjaa pidettiin muun muassa etymologisen tietämyksen ja osaamisen huippunäytteenä. Myös vahvaa tieteidenvälisyyttä pidettiin erityisenä ansiona. Kirjassa on kuvituksena Von Wrightin taiteilijaveljesten lintuaiheisia maalauksia. Kirjassa on kaikki Helsingin yliopiston kirjaston kokoelmien maalaukset, ensimmäistä kertaa yhdessä kirjassa. Myös Magnus Körnerin piirroksia on käytetty kuvituksena.Häkkinen: Linnun nimi, ”Lintukuvat ja kuvien tausta” s. 410–413 Kirjoittamistaan kirjoista Häkkinen pitää suosikkinaan Linnun nimi -kirjaa. == Kirjoittamisen vaiheet == Häkkisen tutkimus suomen kirjakielen linnun­nimistön historiasta sai alkunsa, kun hän sai kutsun esitelmöimään suomalaisten linnunnimien etymologiasta pohjoista lintuperinnettä käsittelevään symposiumiin, joka järjestettiin Kilpisjärven biologisella tutkimusasemalla vuonna 1997 Pekka Laaksosen ja Antero Järvisen johdolla. Tilaisuuden innoittamana Häkkinen kirjoitti lyhyen artikkelin Hiidenkivi-lehteen linnunnimien etymologiasta ja aloitti lisäksi linnunnimistön kehitysvaiheiden tutkimisen suomen kirjakielessä. Häkkinen piti aiheesta esitelmän vanhaa kirjakieltä käsittelevässä kielitieteellisessä seminaarissa ja julkaisi sen pohjalta artikkelin, joka julkaistiin Juha Laaksosen pyynnöstä lyhennettynä Tringa- lehdessä. Tringa-lehdessä julkaistun artikkelin jälkeen lintuharrastajat kiinnostuivat projektista ja Turun yliopiston ekologian dosentti Esa Lehikoinen ryhmineen kertoi Häkkiselle tutkivansa Suomen linnuston historiaa. Koska Häkkisen ja Lehikoisen tutkimukset täydensivät toisiaan, tekivät he yhteistyötä. Lehikoisen tutkimusryhmän työ vaikutti ratkaisevasti Häkkisen työn rakenteeseen ja sisältöön, antaen muun muassa julkaisematonta tutkimusaineistoa, tietoja vaikeasti tavoitettavista lähteistä, sekä kommentteja ja korjauksia käsikirjoitukseen. Suomen Akatemia myönsi Häkkiselle varttuneen tutkijan palkkauksen lukuvuodeksi 2001–2002, joka mahdollisti Häkkisen päätoimisen työskentelyn tutkimusprojektin parissa ja tutkimusapulaisen palkkaamisen. Tutkimusapulainen Heidi Merimaa teki mittavan työn tutkimukseen sisältyvän sana-aineiston tarkistamisessa ja järjestämisessä. Kirjailija Kai Linnilä auttoi kuvituksen valinnassa ja hankinnassa. Kirjan ovat toimittaneet Kai Innilä ja Sari Savikko. Graaffisen suunnittelun on tehnyt Lauri Innilä.Häkkinen: Linnun nimi, s. 4 == Painokset == * * * * == Lähteet == * === Viitteet === == Aiheesta muualla == * Luokka:Kirjat linnuista Luokka:Suomalaiset biologian tietokirjat Luokka:Kirjat suomen kielestä Luokka:Vuoden 2003 kirjat Luokka:Kirjat nimistä
Palmaria decipiens

Palmaria decipiens on punaleviin kuuluva makrolevä, jota kasvaa Antarktisella alueella ja monilla subantarktisilla saarilla, kuten Kerguelenilla, Macquariensaarella ja Campbellinsaarella. Se on biomassaltaan yksi alueen hallitsevimpia lajeja. Lajin sekovarsi voi olla jopa 70 senttimetriä pitkä, ja se on punertavan tai purppuran värinen ja pinnaltaan kiiltävä ja liukas. == Lähteet == Luokka:Punalevät
Robbie Krieger & Friends

Robbie Krieger & Friends on yhdysvaltalaisen Robby Kriegerin ensimmäinen sooloalbumi, joka julkaistiin vuonna 1977 levymerkillä Blue Note. == Kappaleet == Kaikki kappaleet kirjoittanut Robby Krieger ellei toisin mainita. === A-puoli === # # # # === B-puoli === # * # # # == Kokoonpano == * Bob Glaub – basso (8) * Kenny Wild – basso (2, 6 & 7) * Reggie McBride – basso (1, 3, 4 & 7) * Sal Marquez – basso (8), piano (8), klavikordi (3, 5, 6, 7), syntetisaattori (1, 4, 6, 7), trumpetti (2, 3, 5, 8) * Eddie Talamantes – bongot (7) * Ron Stockert – klavikordi (1) * Perico – conga (5, 7) * Bruce Gary – rummut (2, 5, 6, 7) * Ed Green – rummut (1, 3, 4, 8) * Robby Krieger – kitara, laulu (3, 4) * Greg Mathieson – urut (2,8) * Jimmy Smith – urut (4) * Stu Goldberg – urut (5, 6, 7), syntetisaattori (5, 6, 7) * Joel Peskin – saksofoni (1, 2, 3, 5, 8) * Eddie Talamantes – timbaalit (5) * Bruce Gary – patarummut (2, 7) * Jock Ellis – pasuuna (1, 2, 5, 8) * Gary Barone – trumpetti (5, 8) * Afreeka Trees – laulu (2, 3, 4) * Sharon Robinson – laulu (2, 3, 4) == Arviot == * Allmusic: Allmusic review == Aiheesta muualla == * Robbie Krieger & Friends discogs.com -sivustolla == Lähteet == Luokka:Vuoden 1977 esikoisalbumit Luokka:Yhdysvaltalaiset jazzalbumit Luokka:Yhdysvaltalaiset rockalbumit
Arsinoe IV

Arsinoe IV (k. 41 eaa.) oli Egyptin kuningatar vuosina 48–47 eaa.Goldsworthy 2011, s. 418. Arsinoe kuului Ptolemaiosten hallitsijasukuun. Hänen isänsä oli kuningas Ptolemaios XII Auletes ja isosiskonsa kuuluisa kuningatar Kleopatra VII.Goldsworthy 2011, s. 86–87. Arsinoe lähti vuonna 49 tai 48 eaa. Kleopatran mukana Egyptistä maanpakoon Syyriaan, kun heidän veljensä Ptolemaios XIII oli nimitetty Egyptin hallitsijaksi.Goldsworthy 2011, s. 160. Nuoret siskokset palasivat pääkaupunki Aleksandrian palatseihinsa salaa. Julius Caesar teki Kleopatrasta Egyptin hallitsijan, ja Arsinoe sai hallittavakseen Kyproksen yhdessä veljensä Ptolemaios XIV:n kanssa. Arsinoe julistautui kuitenkin itse kuningattareksi ja ryhtyi veljensä rinnalla sotaan Caesaria vastaan. Caesarin joukot olivat voitollisia, Arsinoe otettiin vangiksi ja Kleopatrasta tuli jälleen kuningatar.Goldsworthy 2011, s. 186–191. Caesar piti Arsinoeta vankina aluksi Roomassa ja siirrätti hänet sitten Artemiin temppeliin Efesokseen.Goldsworthy 2011, s. 203–204. Lopulta kun Kleopatran rakastaja, roomalainen triumviri Marcus Antonius koki Arsinoen uhaksi Kleopatralle, hän teloitutti Arsinoen vuonna 41 eaa.Goldsworthy 2011, s. 280–281, 420. == Lähteet == * ===Viitteet=== Luokka:Egyptin kuningattaret Luokka:Ptolemaiokset Luokka:Ennen ajanlaskun alkua syntyneet Luokka:Vuonna 41 eaa. kuolleet
Gyasi Zardes

Gyasi Zardes (s. 2. syyskuuta 1991 Hawthorne) on yhdysvaltalainen jalkapalloilija. Pelipaikaltaan hän on hyökkääjä. Zardes edustaa Major League Soccerissa pelaavaa Los Angeles Galaxyä. Zardes teki ensiesiintymisensä Major League Soccerissa 28. huhtikuuta 2013, kun Los Angeles Galaxy voitti vieraissa Real Salt Laken maalein 2–0. Yhdysvaltain maajoukkueeseen Zardes nousi vuonna 2015. Hän on pelannut 38 maaottelua ja tehnyt niissä kuusi maalia. == Lähteet == Luokka:Yhdysvaltalaiset jalkapalloilijat Luokka:Vuonna 1991 syntyneet Luokka:Elävät henkilöt
Secular Haze

Secular Haze on ruotsalaisen rockyhtye Ghostin kappale sekä ensimmäinen singlejulkaisu yhtyeen albumilta Infestissumam. Singlen B-puolena on cover- versio ABBAn kappaleesta "I'm a Marionette", jolla rumpuja soittaa Dave Grohl. == Kappaleet == # # == Kokoonpano == * Papa Emeritus II – laulu * Nameless Ghouls – kaikki instrumentit === Tuotanto === * Nick Raskulinecz – tuottaja ("Secular Haze") * Paul Fig – äänittäjä ("Secular Haze") * Dave Grohl – tuottaja, rummut ("I'm a Marionette") * James Brown – äänittäjä ("I'm a Marionette") * Rich Costey – miksaaja * Ted Jensen – masteroija == Aiheesta muualla == * * Secular Haze discogs.com -sivustolla Luokka:Ghostin kappaleet Luokka:Vuoden 2013 kappaleet
Hollonlampi (Pudasjärvi)

Hollonlampi on pieni Iijoen vesistöön kuuluva järvi Pudasjärvellä Pohjois- Pohjanmaalla. Järvi sijaitsee reilun kilometrin päässä Pudasjärven Tuulijärvestä länteen. Sen pinta-ala on noin 0,24 neliökilometriä ja korkeus merenpinnasta 111,8 metriä. Järvi laskee lännen puolelta Siikaoja-nimistä ojaa pitkin Iijokeen Yli-Siikalammen kohdalle. Järvelle on polku koillisesta Pökkelösuon vedenpuhdistamolta. Järvi on asumaton ja sen rannat ovat pääosin suota pohjoisrannan Saunasaarta ja itärannan Hollonahon länsilaiteita lukuun ottamatta, missä rannalla on myös kallioita. ==Lähteet== Luokka:Iijoen alaosan alue Luokka:Pudasjärven järvet
Una tragedia al cinematografo

Una tragedia al cinematografo (”Murhenäytelmä elokuvissa”) on vuonna 1913 valmistunut italialainen mykkäelokuva. Enrico Guazzonin ohjaamassa lyhyessä komediassa esiintyy myöhempi elokuvadiiva Pina Menichelli. ==Juoni== Claran mustasukkainen aviomies Antonio lähtee seuraamaan vaimoaan kaupungille. Clara tapaa sattumalta elokuvateatterin edessä miespuolisen tuttavansa, ja Antonio luulee heidän menneen yhdessä elokuviin. Raivostunut aviomies yrittää tunkeutua elokuvasaliin ja kertoo teatterin johtajalle aikovansa tappaa vaimonsa. Elokuvateatterin johtaja keskeyttää näytännön ja kehottaa kaikkia pariskuntia, joiden omatunto ei puhdas, poistumaan takaovesta. Elokuvan päättyessä paikalla on enää muutama katsoja. ==Näyttelijät== ==Tuotanto ja restaurointi== Una tragedia al cinematografo on yksi tuolloin vielä tuntemattoman Pina Menichellin Cinesille tekemistä lyhytelokuvista. Se on hauskasti toteutettu pikku vitsi, joka heijastaa aikansa käsityksiä elokuvateattereista moraalittomuuden pesäpaikkoina. Tarinan mukaan elokuva perustuu tositapahtumaan. Se sisältää myös toisen, hienovaraisemman vitsin: Elokuvateatterin johtajana nähdään porvarillisiin vaatteisiin puettu Bruto Castellani, joka esittää voimamies Ursusta teatterin seinillä mainostetussa Enrico Guazzonin elokuvassa Quo vadis? Voyerististä vaikutelmaa korostaa teatterin valkokankaalla näytetty mustasukkaisuusdraama. Elokuvan hollanninkielisillä väliteksteillä varustettu versio on restauroitu Alankomaiden elokuvamuseossa. Restaurointi perustuu museon Jean Desmet -kokoelmassa säilyneeseen sävytettyyn nitraattikopioon. Alkuperäisestä 166 metrin pituudesta on jäljellä 152 metriä. ==Lähteet== ==Aiheesta muualla== * Luokka:Italialaiset komediaelokuvat Luokka:Italialaiset lyhytelokuvat Luokka:Italialaiset mykkäelokuvat Luokka:Vuoden 1913 italialaiset elokuvat
Elizabeth (kappale)

Elizabeth on ruotsalaisen hard rock -yhtye Ghostin kappale ja singlejulkaisu yhtyeen esikoisalbumilta Opus Eponymous. Kappale kertoo unkarilaisesta kreivittärestä ja sarjamurhaajasta Erzsébet Báthorysta. == Kappaleet == # # == Aiheesta muualla == * * Elizabeth discogs.com -sivustolla Luokka:Vuoden 2010 kappaleet Luokka:Ghostin kappaleet
Freccia-luokka

Freccia-luokka oli Italian kuninkaallisen laivaston neljän 1929-1932 valmistetun hävittäjän muodostama alusluokka toisessa maailmansodassa. == Alukset == Freccia-luokan hävittäjätWhitley, M. J. s. 165 Nimi Telakka Kölinlasku Vesille Valmis Kohtalo Dardo Cantieri navali Odero, Sestri Ponente 23. tammikuuta 1929 6. syyskuuta 1930 25. tammikuuta 1932 syyskuusta 1943 alkaen Saksan laivaston TA31 Freccia Cantieri del Tirreno, Riva Trigoso 20. helmikuuta 1929 3. elokuuta 1930 21. lokakuuta 1931 upotettu 8. elokuuta 1943 Saetta Cantieri del Tirreno 27. toukokuuta 1929 17. tammikuuta 1932 10. toukokuuta 1932 upotettu 3. helmikuuta 1943 Strale Odero 20. helmikuuta 1929 26. maaliskuuta 1931 6. helmikuuta 1932 haaksirikkoutunut 21. kesäkuuta 1942 == Lähteet == * * === Viitteet === *
Geórgios Vasileíou

Geórgios ”Giórgos” Vasileíou (, s. 20. toukokuuta 1931 Famagusta, Kypros) on kyproslainen poliitikko, joka toimi kolmantena Kyproksen tasavallan presidenttinä vuosina 1988–1993. Vasileíou on myös Kyproksen Yhdistyneen Demokraattisen puolueen (EDI) perustaja. Hän toimi puolueen puheenjohtajana aina vuoteen 2005 asti. Poliittisten aktiviteettien lisäksi Vasileíou on ollut myös menestyvä liikemies. Kyproksen EU-jäsenyysneuvotteluissa vuosina 1998–2004 Vasileíou toimi Kyproksen pääneuvottelijana. Vasileíou on naimisissa Androúlla Vasileíoun kanssa ja parilla on kolme lasta. == Lähteet == luokka:Elävät henkilöt Luokka:Kyproksen presidentit luokka:Vuonna 1931 syntyneet
Sivén

Sivén on seuraavien suomalaisten henkilöiden sukunimi: * Bobi Sivén (oik. Hans Håkon Siven, 1899–1921), heimoaktivisti * Elis Sivén (1879–1949), toimitusjohtaja, liikemies ja urheiluvaikuttaja * Jani Sivén (s. 1971), kapellimestari ja kuoronjohtaja * Osvald Sivén (1868–1918), lääkäri ja aktivistijohtaja * Paavo Susitaival (vuoteen 1927 Sivén, 1896–1993), everstiluutnantti ja kansanedustaja
Sergei Šarikov

Sergei Aleksandrovitš Šаrikov (, 18. kesäkuuta 1974 Moskova, Venäjän SFNT, Neuvostoliitto – 6. kesäkuuta 2015) oli venäläinen säilämiekkailija ja olympiavoittaja. Šаrikov kuului Venäjän olympiakultaa Atlantassa 1996 ja Sydneyssä 2000 voittaneisiin sekä olympiapronssia Ateenassa 2004 saavuttaneisiin joukkueisiin. Säilän henkilökohtaisesta kilpailusta hän saavutti olympiahopeaa Atlantasta hävittyään ainoastaan maanmiehelleen Stanislav Pozdnjakoville. Šаrikov saavutti urallaan myös lukuisia mitaleja maailman- ja euroopanmestaruuskilpailuista.Olympics at Sports-Reference.com Šаrikov joutui auto-onnettomuuteen Kalugan alueella 6. kesäkuuta 2015. Hän kuoli kolarista saamiinsa vammoihin sairaalassa 40 vuoden iässä.http://lenta.ru/news/2015/06/07/deathsharikov/ == Lähteet == * Sergey Sharikov Bio, Stats and Results Olympics at Sports-Reference.com === Viitteet === Luokka:Venäläiset miekkailijat Luokka:Venäläiset olympiavoittajat Luokka:Liikenneonnettomuudessa kuolleet Luokka:Vuonna 1974 syntyneet Luokka:Vuonna 2015 kuolleet
Espanjan ensimmäinen tasavalta

Espanjan ensimmäinen tasavalta () oli lyhytaikainen tasavalta Iberian niemimaalla vuosina 1873–1874. Se perustettiin tasavaltalaisten, demokraattien ja radikaalien tuella 11. helmikuuta 1873 kuningas Amadeus I:n luovuttua Espanjan kruunusta kyllästyttyään maansa sisäpoliittisiin ongelmiin, kuten poliittisen tuen puutteeseen, kapinoihin ja kolmanteen karlistisotaan. Tasavaltalaiset jakautuivat kahteen joukkoon: federalisteihin ja yhtenäisvaltiota kannattaneisiin unitaareihin. Tasavalta lakkautettiin lopullisesti noin 23 kuukautta perustamisensa jälkeen, 29. joulukuuta 1874. Tasavallan jälkeen toteutettiin Bourbon-suvun restauraatio, ja Espanjan kuninkaaksi tuli Alfonso XII. == Ensimmäisen tasavallan valtionpäämiehet == Ensimmäisellä tasavallalla ehti olla viisi valtionpäämiestä, jotka johtivat hallitusta nimikkeellä ”toimeenpanovallan johtaja” (Presidente del Poder Ejecutivo). * Estanislao Figueras (12. helmikuuta – 11. kesäkuuta 1873) * Francisco Pi y Margall (11. kesäkuuta – 18. heinäkuuta 1873) * Nicolás Salmerón (18. heinäkuuta – 7. syyskuuta 1873) * Emilio Castelar (7. syyskuuta 1873 – 3. tammikuuta 1874) * Francisco Serrano (3. tammikuuta – 29. joulukuuta 1874) == Aiheesta muualla == Luokka:Espanjan historia Luokka:Euroopan entiset valtiot
Urho Nissilä

Urho Nissilä (s. 4. huhtikuuta 1996 Kuopio) on suomalainen jalkapalloilija, joka edustaa Unkarin pääsarjassa pelaavaa Puskás Akadémiaa. Pelipaikaltaan hän on keskikenttäpelaaja. == Ura == Nissilä on Kuopion Palloseuran kasvatti. Hän pelasi ensimmäisen kerran seuran edustusjoukkueen paidassa kevättalvella 2015 Liigacupissa. Veikkausliigassa Nissilä debytoi toukokuussa 2015 HIFK Fotbollia vastaan.http://nr.soccerway.com/players/urho-nissila/395070/ Nissilä pelasi kolme ja puoli kautta KuPS:n veikkausliigajoukkueessa ja siirtyi kesällä 2018 Belgiaan SV Zulte Waregemin joukkueeseen. Nissilä ei onnistunut kuitenkaan vakiinnuttamaan paikkaansa Waregemin joukkueessa. Hän pääsi pelaamaan vain kahdessa ottelussa. Vuoden 2020 alussa KuPS neuvotteli Waregemin kanssa Nissilän vuokraamisesta KuPS:iin. Nissilä siirtyi lainalle kaudeksi 2020 KuPS:n riveihin. Tammikuussa 2021 Nissilä teki KuPS:in kanssa sopimuksen kaudesta 2021. https://yle.fi/urheilu/3-11749620 Tammikuussa 2022 edelliskaudella vuoden Veikkausliigapelaajaksi valittu Nissilä teki sopimuksen Korean pääsarja K League 1:ssa pelaavan Suwon FC:n kanssa. Hän pelasi kaudella 2022 yhteensä 22 liigaottelua, joissa onnistui kahdesti maalinteossa. Helmikuussa 2023 Suwon tiedotti, ettei Nissilä jatka seurassa. Maaliskuussa 2023 Nissilä siirtyi takaisin kasvattajaseuraansa KuPS:iin. Tammikuussa 2024 Nissilä allekirjoitti kesään 2025 ulottuvan sopimuksen unkarilaisseura Puskás Akadémian kanssa. == Maajoukkue == Nissilä debytoi helmikuussa 2015 Suomen alle 19-vuotiaiden jalkapallomaajoukkueessa, jonka kapteenina hän on myös toiminut.http://www.kups.fi/news.php?id=2253 Syyskuussa 2021 Nissilä pelasi ensimmäisen A-maaottelunsa ystävyysottelussa Walesia vastaan. == Yksityiselämä == Nissilä kasvoi Kuopiossa vanhoillislestadiolaisessa perheessä, johon kuului yksinhuoltajaäiti ja seitsemän lasta. Nissilän äiti ei olisi halunnut Urhon pelaavan jalkapalloa joukkueessa, mutta antoi hänelle kuitenkin luvan, kun Urho oli 10-vuotias. Nissilä ei ole enää vanhoillislestadiolainen. ==Lähteet== Luokka:Suomalaiset jalkapalloilijat Luokka:Vuonna 1996 syntyneet Luokka:Elävät henkilöt
Claressa Shields

Claressa Shields (s. 17. maaliskuuta 1995 Flint, Michigan) on yhdysvaltalainen nyrkkeilyn olympiavoittaja ja maailmanmestari. 175 senttimetriä pitkä ja 75 kilogrammaa painava Shields edustaa FWC Berston -seuraa.http://www.sports- reference.com/olympics/athletes/sh/claressa-shields-1.html Hän kilpailee keskisarjassa. Shields voitti keskisarjan olympiakultaa Lontoon kesäolympialaisista 2012 vasta 17-vuotiaana. Finaalissa hän voitti Venäjän Nadežda Torlopovan. Rio de Janeiron olympialaisissa 2016 Shields uusi olympiavoittonsa. Finaalissa hän voitti alankomaalaisen Nouchka Fontijnin. Vuonna 2014 Shields voitti keskisarjan MM-kultaa Jejusta ja vuonna 2016 vuonna 2016 Astanasta. Shields siirtyi ammattilaiseksi Rion olympialaisten jälkeen 2016. Shields oppi puhumaan vasta viisivuotiaana.Pounds, Michael: TOP 5: Tuntemattomat: Urheilulehti 23/2015, s. 7 == Lähteet == Luokka:Yhdysvaltalaiset nyrkkeilijät Luokka:Yhdysvaltalaiset olympiavoittajat Luokka:Vuonna 1995 syntyneet Luokka:Elävät henkilöt
Aluke (fonetiikka)

Aluke on fonetiikassa vokaalialkuisen sanan alussa tapahtuva äänihuulivärähtelyn alkamistapa. Alukkeet jaetaan koviin alukkeisiin, henkäysalukkeisiin ja pehmeisiin alukkeisiin (äänihuulivärähtely alkaa vähitellen).Otavan suuri ensyklopedia, s. 8222 Myös h-äänteen on joskus ajateltu olevan aluke.http://www.helsinki.fi/puhetieteet/projektit/Finnish_Phonetics/h.htm Suomen kielelle on ominainen kova aluke tai glottaaliklusiili, joka esiintyy rajakahdennuksessa.Otavan Iso Fokus, osa 1, s. 144 == Lähteet == Luokka:Fonetiikka
Nyrkkeilyn Euroopan-mestaruuskilpailut 1937

Vuoden 1937 nyrkkeilyn Euroopan-mestaruuskilpailut järjestettiin 5. – 9. syyskuuta 1937 Milanossa. Nämä järjestyksessään 5. kisat oteltiin kahdeksassa painoluokassa ja niihin osallistui 85 nyrkkeilijää 16 maasta. == Mitalistit == Sarja Kultaa Hopeaa Pronssia Kärpässarja (alle 50,8 kg) Vilmos Énekes Edmund Sobkowiak Gavino Matta Kääpiösarja (alle 53,5 kg) Ulderico Sergo Anton Osca Veikko Huuskonen Höyhensarja (alle 57,2 kg) Aleksander Polus Federico Cortonesi Gyula Szabó Kevytsarja (alle 61,2 kg) Herbert Nürnberg Nikolai Stepulov Mario Facchin Välisarja (alle 66,7 kg) Michael Murach Imre Mándi Oscar Ågren Keskisarja (alle 72,6 kg) Henryk Chmielewski Gerhardus Dekkers Bruno Zorzenone Raskas keskisarja (alle 79,4 kg) Luigi Musina Franciszek Szymura Lajos Szigeti Raskas sarja (yli 79,4 kg) Olle Tandberg Herbert Runge Erling Nilsen == Mitalitaulukko == Sija Maa Kultaa Hopeaa Pronssia Yhteensä 1 2 2 0 4 2 Italia 2 1 3 6 3 Saksa 2 1 0 3 4 Unkari 1 1 2 4 5 1 0 1 2 6 0 1 0 1 0 1 0 1 0 1 0 1 9 0 0 1 31 0 0 1 1 Yhteensä 8 8 8 24 == Suomen joukkue == Painoluokka Nyrkkeilijä Sijoitus 50,8 kg Olli Lehtinen Tappio 1. ottelussa 53,5 kg Veikko Huuskonen Pronssia 79,4 kg Hannes Koivunen Tappio 1. ottelussa == Lähteet == *Vuoden 1937 EM-kisat Milanossa Luokka:Nyrkkeilyn Euroopan- mestaruuskilpailut Luokka:Vuoden 1937 urheilu Euroopan-mestaruuskilpailut 1937 Luokka:Milanon urheilu
Vapaapotkusuihke

Vapaapotkusuihke (käytetään myös esim. nimiä muurisuihke, vaparisuihke, vapaapotkuspray tai muurispray) on nykyisin jalkapallo-otteluissa käytössä oleva valkoinen spraymaali, joka helpottaa puolustusmuurin asettamista vaaditun etäisyyden päähän vapaapotkuissa. Vapaapotkusuihkeen käyttöä ei ole kuitenkaan erikseen mainittu jalkapallon säännöissä. Sen käyttö on yleistynyt viime vuosina. Vapaapotkusuihke on brasilialainen keksintö. == Yleistä == Jalkapalloerotuomari kantaa suihkepullossa säilytettävää vapaapotkusuihketta housuissaan. Vapaapotkun tullessa hän suihkuttaa vaahtoa pallon kohdalle sekä myös 9,15 metrin päähän pallosta, johon muuri pitäisi asettaa. Tuomari huomaa vaahdon avulla helposti, jos joku pelaaja liikkuu muurista eteenpäin. Vaahto häviää itsellään kentästä noin minuutin kuluttua sen suihkuttamisesta. == Teknisiä yksityiskohtia == Vapaapotkusuihke koostuu 80-prosenttisesti vedestä, mutta siitä 17% on butaanikaasua, noin 1% tensidiä ja muita aineita, kuten kasvisöljyä noin 2%. Viralliselta nimeltään vapaapotkusuihke on polyoksietyleenisorbitaanimonolauraatti tai polysorbaatti 20.http://www.iltalehti.fi/jalkapallon-mm-2014/2014061918424006_jf.shtml Sen lisäainekoodi on E432.http://www.kotus.fi/nyt/kotus- blogi/satunnaisesti_kirjoittava_kotuslainen/kotuksen_mm-kisapaketti.11298.blog == Vapaapotkusuihkeen historiaa == Vuonna 2000 brasilialaiskeksijä Heine Allemagne kehitti ensimmäisen vapaapotkusuihkeen, Spunin, jota käytettiin ensimmäistä kertaa ammattilaisjalkapalloilussa vuonna 2001. Nykyisin käytössä olevan version, niin sanotun 9-15:n, on kehittänyt ja patentoinut niin ikään brasilialainen Pablo Silva. Nykyistä suihketta on ollut käytössä vuodesta 2008 asti. Vuoden 2011 Copa América oli ensimmäinen maajoukkueturnaus, jossa vapaapotkusuihke oli käytössä. Suurelle yleisölle se tuli tutuksi vuoden 2014 MM-kilpailuista Brasiliasta, jotka olivat suihkeen ensimmäiset MM-kilpailut. Kaudeksi 2014-2015 suihke otettiin käyttöön muun muassa Englannin valioliigassa, Saksan Bundesliigassa, Mestareiden liigassa ja Eurooppa- liigassa.http://www.sportti.com/uutinen.asp?CAT=3-2&ID;=272700 Nykyisin se on käytössä myös Suomen Veikkausliigassa. == Lähteet == Luokka:Jalkapallovarusteet
YMCA Tampere

YMCA Tampere (alk. Tampereen Nuorten Miesten Kristillinen Yhdistys r.y.) on tamperelainen kansalaisjärjestö, jolla on huomattavaa urheilutoimintaa. Erityisesti YMCA Tampere tunnetaan koripallotoiminnastaan. Sen miesten ja naisten edustusjoukkue on pelannut Koripalloliiton Läntisen alueen I-III divisioonissa. Seuralla oli 90-luvulla useita junioreiden SM-sarjajoukkueita, mutta YMCA Tampere on muokkaantunut 2000-luvulla ensisijaisesti kasvattajaseuraksi, joka on myös hyötynyt juniorimäärissään viime vuosina koripallon yleisen nousun myötä.http://www.heinmky.fi/?x103997=218014 == YMCA Tampereen kasvatteja == * Pietu Kätkä * Toni Nummi * Mikko Poussa * Jari Pulkkinen * Jussi Rintala * Roope Tähkä * Kari Vartola * Anne-Mari Nymander * Tuula Urrila * Tiina Elovaara * Taru Asp == Lähteet == == Aiheesta muualla == *Järjestön kotisivut *YMCA Tampereen koripallotoiminnan verkkosivu Luokka:Suomalaiset koripalloseurat Luokka:Tamperelaiset urheiluseurat
LG G4

LG G4 on LG Electronicsin 29. huhtikuuta 2015 julkaisema älypuhelin, joka oli LG:n älypuhelinten silloinen lippulaiva. Puhelin on LG G3:n seuraaja ja siinä onkin monia paranneltuja versioita G3:sta. Puhelimessa on Androidin 5.1- eli Lollipop-käyttöjärjestelmä.http://www.gsmarena.com/lg_g4-6901.php LG G4:ssä on viiden ja puolen tuuman IPS LCD kapasitiivinen QHD-resoluution kosketusnäyttö, jonka tarkkuus on 1 440 × 2 560 pikseliä. Puhelimen mitat ovat 148,9 × 76,1 × 6,3 millimetriä ja se painaa 155 grammaa. Puhelimen takakamera on 16 megapikseliä ja etukamera kahdeksan megapikseliä, joka on saman verran kuin esimerkiksi LG G3 s:n takakamera. LG G4:ää on saatavilla kahta erilaista, 50 euroa kalliimpaa nahkakantista versiota, ja halvempaa metallijäljitelmäversiota.http://www.puhelinvertailu.com/uutiset/2015/05/13/lg- paljasti-g4-n-suomi-hinnan-ja-saatavuudenSuomeen LG G4 tuli myyntiin toukokuussa 2015. == Lähteet == == Aiheesta muualla == G4 Luokka:Android- pohjaiset laitteet Luokka:Vuoden 2015 matkapuhelimet
Navigatori-luokka

Navigatori-luokka oli Italian kuninkaallisen laivaston kahdentoista 1927-1931 valmistetun hävittäjän muodostama alusluokka toisessa maailmansodassa. == Alukset == Navigatori-luokan hävittäjätWhitley, M. J. s. 162 Nimi Telakka Kölinlasku Vesille Valmis Kohtalo Alvise da Mosto CNQ Fiume 22. elokuuta 1928 1. heinäkuuta 1929 15. maaliskuuta 1931 upotettu 1. joulukuuta 1941 Antonio da Noli Cantieri del Tirreno, Riva Trigoso 25. heinäkuuta 1927 21. toukokuuta 1929 29. joulukuuta 1929 upotettu 9. syyskuuta 1943 Nicoloso da Recco CNR Ancona 14. joulukuuta 1927 5. tammikuuta 1930 20. toukokuuta 1930 poistettu alusluettelosta 15. heinäkuuta 1954 Giovanni da Verrazzano CNQ Fiume 17. elokuuta 1927 15. joulukuuta 1928 25. syyskuuta 1930 upotettu 19. lokakuuta 1942 Lanzerotto Malocello Ansaldo, Genova 30. elokuuta 1927 14. maaliskuuta 1929 18. tammikuuta 1930 upotettu 24. maaliskuuta 1943 Leone Pancaldo Cantieri del Tirreno 7. heinäkuuta 1927 5. helmikuuta 1929 30. marraskuuta 1929 upotettu 30. huhtikuuta 1943 Emanuele Pessagno CNR Ancona 9. lokakuuta 1927 12. elokuuta 1929 10. maaliskuuta 1930 upotettu 29. toukokuuta 1942 Antonio Pigafetta CNQ Fiume 29. joulukuuta 1928 10. marraskuuta 1929 1. toukokuuta 1931 liitetty lokakuussa 1944 Saksan laivastoon nimellä TA44 Luca Tarigo Ansaldo 30. elokuuta 1927 9. joulukuuta 1928 16. marraskuuta 1929 upotettu 16. huhtikuuta 1941 Antoniotto Usodimare Cantieri navali Odero, Sestri Ponente 1. kesäkuuta 1927 12. toukokuuta 1929 21. marraskuuta 1929 upotettu 8. kesäkuuta 1942 Ugolino Vivaldi Odero 16. toukokuuta 1927 9. tammikuuta 1929 6. maaliskuuta 1930 upotettu 10. syyskuuta 1943 Nicolò Zeno CNQ Fiume 5. kesäkuuta 1927 12. elokuuta 1928 27. toukokuuta 1930 upotettu 9. syyskuuta 1943 == Lähteet == * * === Viitteet === *
Jesús Zavala

Jesús Eduardo Zavala Castañeda (s. 21. heinäkuuta 1987 Monterrey, Nuevo León) on meksikolainen jalkapalloilija, joka edustaa Primera División de Méxicossa pelaavaa CF Monterreytä. Oikeajalkainen Zavala on pelipaikaltaan puolustava keskikenttäpelaaja.http://www.transfermarkt.co.uk/jesus- zavala/profil/spieler/53598#subnavi Hän kuuluu myös Meksikon jalkapallomaajoukkueeseen. == Ura == === Seurajoukkueura === Zavala on edustanut koko uransa, vuodesta 2006 lähtien, CF Monterreytä. Hän on voittanut seuran kanssa kaksi kertaa Liga MX:in Aperturan, vuosina 2009 ja 2010. CONCACAF Champions Leaguen Zavala on voittanut seuran kanssa niin ikään kahdesti, kausilla 2010–2011 ja 2011–2012. Champions Leaguen voiton ansiosta Zavala on pelannut seurajoukkueiden MM-kilpailuissa kahdesti.http://www.fifa.com/worldfootball/statisticsandrecords/players/player=339531/index.html === Maajoukkueura === Zavala debytoi Meksikon jalkapallomaajoukkueessa helmikuussa 2011 ystävyysottelussa Bosnia ja Hertsegovinaa vastaan.http://www.national-football-teams.com/player/41878/Jesus_Zavala.html Samana vuonna hän oli mukana voittamassa kultaa niin Gold Cupista kuin Pan- Amerikan kisoistakin. Avausmaalinsa maajoukkueessa Zavala teki kesäkuussa 2012 MM-karsintaottelussa El Salvadorin verkkoon. Vuonna 2013 hän kuului Meksikon joukkueeseen Maanosaliittojen cupissa, jossa hän pelasi kahdessa ottelussa. == Saavutukset == CF Monterrey *Primera División de México **Apertura (2009, 2010) *CONCACAF Champions League **Mestaruus (2011-2012, 2012-2013) Meksiko *CONCACAF Gold Cup **Mestaruus (2011) *Pan-Amerikan kisat **Mestaruus (2011) == Lähteet == Luokka:Meksikolaiset jalkapalloilijat Luokka:Vuonna 1987 syntyneet Luokka:Elävät henkilöt
Koska sä eroot

”Koska sä eroot” on Nikke Ankaran kappale hänen esikoisalbumiltaan Nikke tulee kotiin. Kappale julkaistiin albumin kolmantena singlenä 29. toukokuuta 2015. Singlellä on mukana myös kappale ”Leima”. ”Koska sä eroot” oli Nikke Ankaran ensimmäinen musiikkijulkaisu sitten vuodenvaihteen 2014–2015 katoamisen jälkeisen ilmoituksen vetäytyä julkisuudesta ja lopettaa musiikin tekeminen. Kappaleen musiikkivideo julkaistiin Ankaran Vevo-kanavalla YouTubessa singlen julkaisupäivänä. Videon on ohjannut Jan-Erik Olin ja sillä näyttelevät muun muassa Venla Savikuja ja Mikko Kouki. Taustalaulajana kappaleessa toimii Efe. == Kappaleet == == Listasijoitukset == Lista Paras sijoitus Suomen virallinen singlelista 5 Suomen virallinen latauslista 17 Radiolista 93 == Lähteet == Luokka:Vuoden 2015 kappaleet Luokka:Nikke Ankaran kappaleet
Lullaby and the Ceaseless Roar

Lullaby and... The Ceaseless Roar on englantilaisen rocklaulajan Robert Plantin kymmenes sooloalbumi. Hänen taustayhtyeensä The Sensational Space Shifters esiintyy siinä ensimmäistä kertaa, vaikka yhtyeen nimeä ei mainita levyn etukannessa. Se julkaistiin 8. syyskuuta 2014 Nonesuch/Warner Bros. Records –levy-yhtiön kautta. ==Kappalelista== # # # # # # # # # # # == Kokoonpano == * Robert Plant – laulu, tuotanto * The Sensational Space Shifters ** Justin Adams – kitara, taustalaulu ** Liam ”Skin” Tyson – banjo, kitara, taustalaulu ** John Baggott – koskettimet, piano, taustalaulu ** Juldeh Camara – laulu ** Billy Fuller – basso ** Dave Smith – rummut * Julie Murphy – laulu kappaleessa ”Embrace Another Fall” * Nicola Powell – taustalaulu kappaleessa ”Poor Howard” == Vastaanotto == Lullaby and... The Ceaseless Roar sai hyvän vastaanoton. Arvosteluja keräävä sivusto Metacritic keräsi albumille keskiarvon 81/100 perustuen 24 arvosteluun. == Lähteet == == Aiheesta muualla == * Lullaby and... the Ceaseless Roar Discogs.comissa Luokka:Vuoden 2014 albumit Luokka:Robert Plantin albumit
Kuvaohjelma kuvataiteessa

Kuvaohjelma liittää teoksia eri aiheista toisiinsa kuvataiteessa eheäksi kokonaisuudeksi tietyn teeman ympärille. Kuvaohjelmia on varsinkin monumentaalimaalauksessa ja kuvanveistossa. Kuvaohjelma suunnitteluun voivat vaikuttaa esimerkiksi tilaaja, libretisti tai taiteilija. Esimerkiksi Turun akatemian juhlasalin koristeluksi akatemian konsistori suunnitteli kuusi aihetta, jotka liittyivät valistukseen ja tieteiden edistykseen Suomessa. Suomen sota lykkäsi suunnitelman toteutusta, mutta sen toteutti vuosina 1813–1816 Erik Cainberg. Raahen museossa olevista veistoksista osa kuului Raahen vanhan kirkon kuvaohjelmaan, joka kattoi ihmiskunnan kristillisen historian Aatamin ja Eevan alkusynnistä viimeiseen tuomiopäivään ja pasuunain soittoon. Ihmissuvun tarina päättyy ylösnousemukseen ja armon saaneilla jumalykseyteen eli Jumalan tykö Taivaaseen. Apostolit ja evankelistat alttarin lähellä kuuluttavat Jumalan armosanomaa. == Lähteet == == Aiheesta muualla == * * Luokka:Taidehistorian käsitteet Luokka:Taiteen aiheet
Camilo Vargas

Camilo Andrés Vargas Gil (s. 9. maaliskuuta 1989) on kolumbialainen jalkapalloilija, pelipaikaltaan maalivahti. Hänen nykyinen seurajoukkue on Atletico Nacional. Hän on Kolumbian jalkapallomaajoukkueen kolmosmaalivahti. Luokka:Kolumbialaiset jalkapallomaalivahdit Luokka:Vuonna 1989 syntyneet Luokka:Elävät henkilöt
Dirch Passer

Dirch Hartvig Passer (18. toukokuuta 1926 Kööpenhamina – 3. syyskuuta 1980 Kööpenhamina) oli tanskalainen koomikko, näyttelijä ja elokuvakäsikirjoittaja. Hän esiintyi ennen kaikkea teattereissa revyyartistina. Hän aloitti uransa 1940-luvun lopulla ja esiintyi 1950- ja 1960-luvun vaihteessa myös Kjeld Petersenin kanssa nimellä Kellerdirk Bros. Revyykoomikkona hän tuli tunnetuksi nopeasta tempostaan ja täydellisestä ajoituksestaan. Passer näytteli myös yli sadassa tanskalaisessa ja ruotsalaisessa komediaelokuvassa 1950-luvulta 1970-luvun alkuun. Suomessa hänen tunnetuimmaksi elokuvakseen nousi Gabriel Axelin ohjaama seksikomedia Pukki paratiisissa, joka oli Helsingin Maximin ohjelmistossa peräti 53 viikkoa vuosina 1963–1964.Rämö, Matti: Suomalaisen elokuvakulttuurin väriläiskä (Freddy Kamras). Ylioppilaslehti 14.1.2005. Viitattu 7.6.2015. Passerin ainoa vakava teatterirooli oli kehitysvammaisena Lennynä John Steinbeckin näytelmässä Hiiriä ja ihmisiä vuonna 1961. Yleisö kuitenkin alkoi nauraa heti kun Passer astui lavalle, ja näytelmää esitettiin vain 11 kertaa. Myös Dirch Passerin sisaret Kirsten ja Marchen Passer olivat näyttelijöitä. Vuonna 2011 tuli ensi-iltaan Martin Zandvlietin ohjaama elämäkertaelokuva Dirch – hauska mies (). ==Filmografiaa== Suomessa esitettyjä Dirch Passerin elokuvia Elonet-tietokannasta: *Perämiehen heilat (Styrmand Karlsen, 1958) *Pukki paratiisissa (Det tossede paradis, 1962) *Tyttö, poika ja rakkaus (Han, hun, Dirch og Dario, 1962) *Ei lempeä leikin vuoksi (Pigen og pressefotografen, 1963) *Sinitakit (Blåjackor, 1964) *Pukin poika sotapolulla (Majorens op-passer, 1964) *Pukin pojalla on huolia (Pigen og millionæren, 1965) *Pukki lähtee merelle (Flådens friske fyre, 1965) *Hurjimukset tulevat (Här kommer bärsärkarna, 1965) *Minä – rakastaja (Jeg – en elsker, 1966) *Rakasta lähimmäistäsi – eli ei yskää saa kun yksin makaa (Elsk... din næste, 1967) *Minä ja pukkiveljeni (Jeg og min lillebror, 1969) *Pukki villissä lännessä (Præriens skrappe drenge, 1970) *Hyvät tavat pylvässängyssä (Takt og tone i himmelsengen, 1971) *Kummisedän kummitytöt (Mig og Mafiæn, 1973) ==Lähteet== ==Aiheesta muualla== * * Luokka:Tanskalaiset näyttelijät Luokka:Koomikot Luokka:Tanskalaiset elokuvakäsikirjoittajat Luokka:Vuonna 1926 syntyneet Luokka:Vuonna 1980 kuolleet
Google I/O

Google I/O on Googlen vuosittainen kehittäjätapaaminen, joka järjestettiin ensimmäisen kerran vuonna 2008. Tapahtumassa esitellään Googlen uusia tuotteita. == Tapaamiset == === I/O 2008 === === I/O 2009 === === I/O 2010 === === I/O 2011 === === I/O 2012 === === I/O 2013 === === I/O 2014 === === I/O 2015 === I/O 2015 -tapahtumassa Google esitteli Android M -käyttöjärjestelmän, Android Pay -maksujärjestelmän, Google Photosin, Nexus 9 -tabletin, Google Carboardin ja Android-pohjaisen IoT-laitteiden käyttöjärjestelmä Brillon. Lisäksi se esitteli monia pienempiä uudistuksia ja parannuksia jo olemassa oleviin tuotteisiin, kuten Google Mapsin offline-kartat. === I/O 2016 === I/O 2016 -tapahtuma pidettiin 17.–19. toukokuuta. Siellä esiteltiin Google Allo, Google Assistant, Google Duo, Firebase ja Google Home. Google esitteli myös käyttöjärjestelmiensä uusia versioita: Android Nougatin ja Android Wear 2.0:n. === I/O 2023 === I/O 2023 -tapahtumassa Google Bard tuli yleisesti saataville. == Tapahtumapaikat == { "type": "FeatureCollection", "features": [ { "type": "Feature", "properties": { "marker-color": "#2058ff", }, "geometry": { "type": "Point", "coordinates": [ -122.401557, 37.784173 ] } }, { "type": "Feature", "properties": { "marker-color": "#ff0000", }, "geometry": { "type": "Point", "coordinates": [ -122.080733, 37.426778 ] } } ] } == Lähteet == == Aiheesta muualla == * Google I/O 2015 * Google I/O 2014 Luokka:Google Luokka:Tekniikkakonferenssit
Alex Gansa

Alex Gansa on yhdysvaltalainen käsikirjoittaja ja tuottaja, joka tunnetaan parhaiten draamasarjan Isänmaan puolesta (2011–) luojana. Lisäksi Gansa on työskennellyt muun muassa sarjoissa Salaiset kansiot (1993–2002) ja 24 (2001–2010). Hän työskentelee usein työparinsa Howard Gordonin kanssa. ==Aiheesta muualla== * Luokka:Yhdysvaltalaiset televisiokäsikirjoittajat Luokka:Yhdysvaltalaiset televisiotuottajat Luokka:Primetime Emmy -palkinnon saajat Luokka:Syntymävuosi puuttuu Luokka:Elävät henkilöt
Pohjanmaa

Pohjanmaa voi tarkoittaa seuraavia: * Pohjanmaan historiallinen maakunta (), historiallinen maakunta Suomessa, käsittää seuraavat nykymaakunnat tai niiden osat: ** Pohjanmaan maakunta () ** Etelä-Pohjanmaan maakunta (lähes kokonaan) ** Keski-Pohjanmaan maakunta ** Pohjois-Pohjanmaan maakunta ** Kainuun maakunta ** Lapin maakunnan eteläosa (Peräpohjola) * Pohjanmaan lääni, Suomen lääni vuosina 1634–1775 * Pohjanmaa, yksi Suomen maisemamaakunnista * Miinalaiva Pohjanmaa, entinen Suomen merivoimien lippulaiva, nykyinen merenmittausalus * Pohjanmaa-luokka, Suomen merivoimien alusluokka * Pohjanmaa-luokka, Ruotsin saaristolaivaston alustyyppi 1700-luvulla * Iskelmäradio Pohjanmaa, radioasema Keski- ja Etelä-Pohjanmaalla * Pohjanmaan Radio, YLE Radio Suomen maakuntaradio * Pohjanmaa-sarja, Antti Tuurin romaanisarja ** Pohjanmaa, Antti Tuurin kirjoittama romaani vuodelta 1982, Pohjanmaa-sarjan ensimmäinen osa ** Pohjanmaa, Antti Tuurin romaaniin perustuva, Pekka Parikan ohjaama elokuva vuodelta 1988 * Pohjanmaa, Vaasassa 1909–1912 ilmestynyt sanomalehti * Pohjanmaa Oy, Tuko-ryhmään kuulunut tukkukauppa 1900-luvulla * sukunimenä: ** Atte Pohjanmaa (1903–1976), päätoimittaja ja kirjailija.